דן קיזלר

קורות חייו

דן קיזלר נולד ברוטרדם, הולנד. בגיל ארבע עלה עם הוריו לישראל.  בוגר הקונסבטוריון גבעתיים במגמת פסנתר (1990). בגיל תשע (בשנת 1990) שיחק לראשונה בהבימה בתפקיד ילד בהצגה "הפיזיקאים" בתפקיד יורג לוקאס בבימויו של היי קיילוס. בתיאטרון הבימה העביר הרבה משנות ילדותו והתחנך מקצועית כשעבד עם ליא קניג, מוסקו אלקלעי, אורנה פורת, יהודה אפרוני, שלמה בר שביט, ורבים אחרים. ההפקה השנייה בה שיחק קיזלר הייתה "חתולה על גג פח לוהט" בה כיכבה ריטה. אחר כך שיחק עוד מספר שנים בתיאטרון הבימה, ולאחר מכן עבר לתיאטרון בית ליסין. עד שירותו הצבאי הספיק לשחק גם בתיאטרון היידי, תיאטרון חיפה, ושוב בתיאטרון הבימה.
דן קיזלר החל לדבב בשנת 1991 ומדבב מאז ועד היום סדרות טלוויזיה וסרטי קולנוע רבים. 
הוא בוגר בית הספר התיכון לאמנויות ע"ש תלמה ילין במגמת תיאטרון (1999).
מגיל 15 החל דן קיזלר לעבוד בבית צבי בתפקידים שונים מאחורי הקלעים, הוא היה עוזר במאי, מפעיל תפאורה, מפעיל סאונד ועוד, כל זאת בהדרכתו הצמודה של גרי בילו,  שהיה המנטור שלו במקצוע ובחיים.
מכיוון שדן קיזלר פספס את מועד הגיוס ללהקות הצבאיות הוא דחה את גיוסו בשנה ובתקופה זו עבד במשרה מלאה בבית צבי כמנהל הצגות.
בצה"ל שירת במשך שלוש שנים בלהקה המפח"ש (מפקדת זרועות היבשה) (2003-2000) בתפקיד זמר, מעבד ומלחין. במסגרת השירות הצבאי הופיע בקהילות יהודיות ברחבי אירופה, בצרפת, אוסטריה, הולנד, בלגיה וספרד. בתקופת שירותו הצבאי (2002-1999) שיחק בתיאטרון ביממ"א – תיאטרון הילדים של בלהה מס ומישה אשרוב, בהצגות "המלך צב-צב", "מסכות מספרות אגדות", "מסע בשניים", "עושה הכובעים והקופים" ועוד.
מייד בתום שירותו הצבאי החל דן קיזלר ללמוד בבית צבי וסיים אותו בהצטיינות. 
במהלך לימודיו זכה בתשע מלגות: מיכאל אוהד, שושנה דואר, אברהם אסיאו, צבי קליר (למצטיין בכל שלוש שנות הלימוד), דוד טולדנו, שירה צייטלין ואלי ליאון.
במהלך השנה השלישית ללימודיו בבית צבי ראה אותו אורי לוי, מנכ"ל תיאטרון גשר דאז וגייס אותו לקבוצת התיאטרון בהצגה "וריאציות לתיאטרון ולתזמורת" במקביל ללימודיו בבית צבי. אחרי שנה בתיאטרון גשר חזר קיזלר לתיאטרון בית ליסין להצגה "נערי ההיסטוריה" ובמקביל שיחק בכחמש הפקות שונות לנוער בתיאטרון המדיטק, בתיאטרון ארצי לנוער ותיאטרון הקיבוץ.
מאז 2008 קיזלר הוא שחקן הקאמרי.
השתתף בשנים האחרונות במחזמר "כנר על הגג" בתפקיד מוטל החייט בתיאטרון הקאמרי ובנוסף הוא משחק ב"גטו", ובמחזה ”יהודים רעים“ שניהם בבימויו של עמרי ניצן, 
בשנת 2006 השתתף קיזלר בשתי קלטות DVD לילדים משירי מרים ילן שטקליס בשם "שורום זורום", ו"אצו רצו גמדים" בהפקת רגש תקשורת (רחל שיין ארגמן וגיל ססובר).
הוא היה זמר בתוכנית המציאות "גריז" בערוץ 2. בנוסף לכך היה זמר אולפן בהפקות מוזיקליות שונות: פסטיגלים 2010-2006, "שיר נולד 2005", "אלאדין", "אוויטה" ועוד.
בשנת 2007 עבד כמורה בבית הספר הפרטי למוזיקה "סקאלה" ברמת-אביב.
בקולנוע שיחק דן קיזלר בסרט "מקבל ההחלטות" (2010) בבימויו של דני יגיל, לצידם של עודד תאומי, גדי יגיל ותמר קינן.
דן קיזלר מלמד משחק באופן פרטי.

דיבוב

מדבב סרטים מצוירים וסדרות מצוירות באולפני אלרום, וכן באולפני דאבי דאב וווידאופילם אינטרנשיונל:
לערוץ הילדים, ערוץ הופ!, ערוץ דיסני, לטלוויזיה החינוכית, וכן לסרטי קולנוע וטלוויזיה ביניהם:
("ריו", "הדרקון הראשון שלי", “בקוגן”, “בקצב הדמיון”, "עאשה", "אסטרו בוי", "קורליין", "מדגסקר 2", "בולט", "טרמפ לירח", "מכושפת", "רטטוי", "שרק 3", "קים פוסיבל", "קפטן קררו", "בלאגן בחווה", "הטירה הנעה", "לרדת מהפסים", "צ'יקן ליטל", "פליקס החתול", "אובן", "הגיבן מנוטרדאם", "עלי-באבא", "לשחרר את ווילי", "באטמן"], "באטמן – הדור הבא", "הדובונים", "טיטוף", "הרפתקאות מקס: הסרט" "לגו נינג'גו", "פדינגטון 2", "גרוויטי פולס",במשך מעונה 1 (1 וחצי עונות) "סטאר נגד כוחות הרשע", בעונה השנייה של אבירי הטנקאיי), "אנגרי בירדס - הסרט 2" ועוד.